पाएं अपने शहर की ताज़ा ख़बरें और फ्री ई-पेपरडाउनलोड करें
सामुदायिक स्वास्थ्य केंद्र कोलेबिरा के सभागार में उपायुक्त सुशांत गौरव की अध्यक्षता में सामुदायिक स्वास्थ्य केंद्र के सभी चिकित्सा पदाधिकारी एवं स्वास्थ्य कर्मियों के साथ एक आवश्यक बैठक की गई। बैठक में उपायुक्त ने कहा कि जिले के सभी सामुदायिक स्वास्थ्य केंद्रों में डॉक्टरों की संख्या कम है परंतु कोलेबिरा सामुदायिक स्वास्थ्य केंद्र में डॉक्टरों की संख्या ज्यादा है। इसको देखते हुए जलडेगा एवं बानो प्रखंड से मरीज इलाज कराने को सामुदायिक स्वास्थ्य केंद्र कोलेबिरा आते हैं। सभी मरीजों का आप सभी चिकित्सा एवं स्वास्थ्य कर्मी उचित देखरेख के साथ इलाज करें।
इधर कोविड-19 मरीजों की संख्या को बढ़ते देख कोलेबिरा सामुदायिक स्वास्थ्य केंद्र को 40 बेड का कोरोना वार्ड बनाने की बात कही। जिसमें पहले से 10 आईसीयू एवं 30 जनरल वार्ड बनाए जा चुका है। इसके अलावा 10 और कोविड-19 वार्ड बनाने की बात कही। साथ ही उन्होंने बैठक में कहा कि सामुदायिक स्वास्थ्य केंद्र कोलेबिरा को जल्द ही और प्रशिक्षित डॉक्टर एवं नर्स दिया जाएगा। जिससे सामुदायिक स्वास्थ्य केंद्र कोलेबिरा के आईसीयू वार्ड को संचालन करने में परेशानी नहीं होगी। इसके अलावा उन चिकित्सक एवं स्वास्थ्य कर्मी से सामुदायिक स्वास्थ्य केंद्र कोलेबिरा के पदेन स्वास्थ्य कर्मी उनसे अधिक जानकारी प्राप्त कर सकेंगे। जो भी कोविड-19 के मरीज केंद्र आएंगे उनकी पूरी जानकारी लेकर इलाज करें। सामुदायिक स्वास्थ्य केंद्र में जिस चीज की भी कमी हो उसका रिक्विजिशन बना कर दे। जिसको तुरंत उपलब्ध कराया जाएगा । इस मौके पर मुख्य रूप से सिविल सर्जन डॉ पीके सिन्हा, प्रखंड विकास पदाधिकारी अखिलेश कुमार, अंचलाधिकारी हरीश कुमार ,थाना प्रभारी रामेश्वर भगत ,स्वास्थ्य केंद्र के चिकित्सक एवं स्वास्थ्य कर्मी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn